253 



kring i Vrimlen. Dens noget langsomme og klodsede Be- 

 vægelser hidrører sandsynligt fra, at den er blind. Naar 

 Myrerne forsvinder i Tuens Indre, drager de Omsorg for, at 

 de smaa Biller kommer med; en Myre griber i Nødstilfælde 

 uden videre Gjæsten med sine Kindbakker og bærer den 

 ned i Tuens Gange. Ligesom Lomechusa og Atemeles er 

 Claviger paa Bagkroppen forsynet med Haarduske, paa hvilke 

 der udsveder en af Las. flavus meget yndet Saft. Det er 

 den egentlige Aarsag til, at Myrerne passer paa den og 

 holder den som Husdyr. De plejer den, fodrer den og be- 

 handler den i alt som deres Afkom, og Claviger er ogsaa 

 ganske afhængig af Myrernes Omsorg. For at tale i Over- 

 ensstemmelse med Theorien om Udvikling kan man sige, at 

 dens Snylteliv hos Myrerne har faaet sin fortjente Løn. 

 Den har mistet Synsevnen endog saa grundigt, at Syns- 

 nerven er skrumpet ind. Dens Munddele er kun lidet ud- 

 viklede, og dens Bevægelser er tunge. Til Gjengjæld er 

 dens Følehorn omdannede til mærkelige Køller, som den 

 flittigt bruger til med kraftige Slag at minde Myrerne om, 

 at den er sulten og ønsker at fodres. Uden Myrer vilde 

 den gaa til Grunde. Claviger testaceus kan ogsaa trætfes hos 

 Lasius niger, men sjældnere; dens gule Farve udpeger Las. 

 flavus som dens egentlige Værtmyre. Hos os er den oftest 

 taget paa 0erne, navnlig; omkring Kjøbenhavn, men er vist- 

 nok udbredt over alt. 



* Claviger lougicornis MiiU. 



Prof. Schi ød te omtaler i sin Fortegnelse over Pse- 

 lapher, Claviger og Scydmæner, at denne Art første Gang 

 er opdaget hos os af Cand. Boye, som ved Ringsted fandt 

 den hos Lasius flavus. Senere er den vistnok ikke gjen- 

 funden, forend afdøde Cand. Hoffmeyer tog et enkelt Stk. 

 paa Refsnæs under en Sten ogsaa hos »den lille gule Myre«. 

 Dette Stk. overlod H. til mig, og det findes nu i min 

 Samling. E. Was mann mener, at C. longicornis ikke fore- 

 kommer hos Las. flavus, men er Gjæst hos den nærstaaende, 

 lidt større og mørkere Las. umbrattis, der bygger paa samme 

 Maade som Las. flavus. 



